Rowers slaan toe by Kaapse winkelsentrum | Nuus24
Veiligheidswagte aangeval in transitorooftog
Kaapstad – 'n Sekuriteitswag en 'n vermeende rower is gewond ná 'n gewapende rooftog by die N1 Stad-winkelsentrum, berig Eyewitness News.'n Transitovoertuig was besig om geld by 'n bank op te laai, toe een van die verdagtes, wat soos 'n motorwag aangetrek was, die voertuig geteiken het.Een verdagte het met 'n onbekende bedrag geld gevlug.Die polisie het gesê die verdagtes het die sekuriteitswag gekonfronteer nadat hy geld by 'n bank gaan haal het. 'n Skietery het toe ontstaan.André Traut, polisiewoordvoerder, het gesê die sekuriteitswag is in die been gewond.– Lees meer hier– Volg Nuus24 op Twitter Boston Teeparty - Wikipedia
Tee word in die see gestort
16 Desember 1773
Strenger wetgewing in Boston
Boston-kolonie Britse regering
"Sons of Liberty" Oos-Indiese Kompanjie
Die Boston Teeparty was 'n betoging op 16 Desember 1773 teen die Britse se destydse belasting op tee. Amerikaanse patriotte het vragte tee van Britse skepe in die Bostonhawe gestort. Dit is een van die aksies wat aanleiding gegee het tot die Amerikaanse Rewolusionêre Oorlog.
Die Britse regering het belasting gehef op tee wat na Amerika uitgevoer was. Dit het veroorsaak dat Amerikaners tee uit Nederland na Amerika gesmokkel het om die belasting te omseil. In 1773 het Engeland die belasting verminder om 'n amper bankrot Britse Oos-Indiese Kompanjie te red. Die Kompanjie is ook toegelaat om tee direk na Amerika uit te voer, in stede daarvan om die tradisionele publieke vendusieprosedure te volg. Die Kompanjie het sekere Amerikaanse handelaars as agente aangestel en die tee na hulle verskeep. Dit het tot gevolg gehad dat die Engelse tee goedkoper geraak het as die gesmokkelde tee.
Daar was onmiddellik weerstand deur Amerikaanse handelaars wat beswaar gemaak het teen die monopolistiese kompetisie van die Britse Oos-Indiese Kompanjie. Politici het die saak verder na vore gebring en dit belasting sonder verteenwoordiging genoem. Daar was sterk weerstand van Charleston tot by Portsmouth en in die meeste plekke is die tee teruggestuur of nie afgelaai nie, behalwe in Boston. Goewerneur Thomas Hutchinson, wie se seuns ook teehandelaars was, het geweier om die nodige doeanedokumente uit te reik. Op die middag van 16 Desember 1773, het Amerikaanse mans, vermom as Indiane, die skepe bestyg en die tee in die hawe uitgegooi. Engeland het toe wette geproklameer om hulle beheer oor Massachusetts, en gevolglik Boston, te verstewig.
↑ Collier's Encyclopedia, Crowell-Collier Educational Corporation, Volume 4, Bladsy 416, 1971
Wikimedia Commons het meer media in die kategorie Boston Teeparty.
Koördinate: 42°21′13″N 71°03′09″W﻿ / ﻿42.3536°N 71.0524°W﻿ / 42.3536; -71.0524
Ontsluit van "https://af.wikipedia.org/w/index.php?title=Boston_Teeparty&oldid=1535763"
Die bladsy is laas op 11 Maart 2017 om 07:02 bygewerk.